LV
18.1.2023.
Eiropas Savienības Oficiālais Vēstnesis
C 17/25
— Smarža: spēcīga un dominējoša.
— Garša: atkarīga no ražošanas procesa, jo īpaši no tā, cik reizes masa mašīnā tiek mīcīta.
Vairāk mīcītai masai ir rūgtena, pikanta, spēcīga garša, tai ir asa un robusta nostāvējuša sviesta smarža; mazāk mīcītai masai ir tāda pati garša, lai gan tai ir mazāka intensitāte.
Jebkurā gadījumā garša ir spēcīga, plaša, noturīga, pikanta un ar nedaudz rūgtu pēcgaršu.
3.3.
Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem) A)
Barība
To liellopu barības pamatā, no kuriem iegūst pienu, ko izmanto par izejvielu “Queso Casín” ražošanā, ir tieša apgabala dabisko resursu, proti, ganību zāles, ko papildina svaiga un konservēta lopbarība, graudaugi un pākšaugi, izmantošana.
B)
Izejvielas
Govs piens, piena fermenti, himozīns, sāls un pēc izvēles — kalcija hlorīds.
Sieru ražošanā izmantotais piens iegūstams no veselām Asturiana de la Montaña o Casina, Asturiana de los Valles un Frisona šķirnes govīm un to krustojumiem.
3.4.
Konkrēti ražošanas posmi, kas jāveic noteiktajā ģeogrāfiskajā apgabalā Visi produkta “Queso Casín” ražošanas, piena ieguves, siera gatavošanas (recināšana, notecināšana un mīcīšana), nogatavināšanas un iepakošanas procesi veicami noteiktajā ģeogrāfiskajā apgabalā, kas ietver Caso, Sobrescopio un Piloña pašvaldību teritoriju.
3.5.
Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi Iepakošana.
Lai saglabātu produkta kvalitāti, pirms tā nosūtīšanas no siernīcām vai nogatavināšanas vietām to iepako, jo šā siera gandrīz nemanāmās miziņas dēļ tas ir jutīgāks pret pārmaiņām, kas var izraisīt ārējā izskata izmaiņas un veicināt piesārņojumu.
Turklāt iepriekš norādītā iemesla dēļ šo produktu var apēst visu veselu, tāpēc tas iepriekš jāiepako.
Atļautie iepakojuma materiāli ir papīrs, kartons, koks vai plastmasa, kuri paredzēti izmantošanai pārtikas produktiem, vai citi Regulatīvās padomes atļautie iepakojuma materiāli.
3.6.
Ar reģistrēto nosaukumu apzīmētā produkta marķēšanas īpašie noteikumi Sieriem, kuriem ir aizsargāts nosaukums, bez katra ražotāja marķējuma ir jābūt numurētai īpašai kontroletiķetei, kas garantē produkta identitāti.
Aizsargāta nosaukuma sieriem redzamā vietā jābūt norādei “Denominación de Origen Protegida“Queso Casín” un logotipam (četru krāsu izvēles iespēja), kas visiem operatoriem, kuri tirgo sieru ar aizsargātu cilmes vietas nosaukumu, ir vienāds.
Turpmāk norādīti logotipa attēli.